**A DIÁKÖNKORMÁNYZAT**

MUNKATERVE

2019/2020.



Összeállította: Purgel Beáta és Krisztinné Radics Judit

Iskolánk diákönkormányzata elsődlegesen a tanulók érdekeinek képviseletére jött létre. Jogvédelmi funkciója mellett azonban fontos szabadidős programszervezési, közösségszervezői tevékenysége. Tervszerű program kialakításával fogalmazzuk meg működésünk főbb irányelveit. A DÖK önállóbbá teszi a diákokat, változatosabbá teszi a diákéletet.

Programjainkat a hagyományok ápolásával, ugyanakkor új feladatok, célok kitűzésével tervezzük.

Ahhoz, hogy a diákönkormányzat megfelelően működjön elengedhetetlen, hogy a diákok ismerjék és tudják alkalmazni a tanulói, diákönkormányzati jogokat. A jogok ismeretén túl tisztában kell lenni azzal is, melyek a diákönkormányzat feladatai az iskolában.

A diákok javaslata alapján keressük azokat az új elemeket, amelyekkel még vonzóbbá, tartalmasabbá tehetjük programjainkat. A diákok több örömöt lelnek az általuk szervezett programokban, sikerélményhez juttatja mind a programot előkészítő, mind az abban részt vevő tanulókat.

Elkészítettük és elfogadtuk a Szervezeti és Működési Szabályzatunkat. Házirendünket minden tanév elején felülvizsgáljuk. Diákgyűlést tartunk, ahol tájékoztatjuk iskolánk tanulóit a diáktanács munkájáról, az éves programról.

**Célunk**:

-A tartalmas iskolai élet kialakítása a nevelőtestület támogatásával. A tanévet akkor tekinthetjük sikeresnek, ha a hagyományos rendezvények, iskolánkban szokássá vált programok mellett új elemekkel is gazdagíthatjuk a mindennapokat.

-Az intelligens kommunikáció és a Házirend hatékony betartása érdekében, valamint a tanulók közösségi tevékenységének ösztönzésére segítjük az osztályfőnöki munkaközösséget.

-Az ÖKO iskolai program hatékony megvalósítása érdekében a diákönkormányzat tagjai ÖKO csoportot alakítanak ki minden évben. A csoport akkor lesz sikeres, ha a környezetvédelmi, takarítási, egészséges életmódra nevelő rendezvényeken minél több diák vesz részt. A csoport neve: Ökokommandó

Az ÖKO munkatervet szem előtt tartva határoztuk meg az éves feladatainkat, bekapcsolódva iskolánk környezetnevelési programjába.

-Kulturális és sportcsoportunk tagjai felelősek az általunk év elején írásban rögzített programok megvalósításáért

-Részt kívánunk vállalni a projektek és a témahetek lebonyolításában, akár önálló programokkal is.

**A diákönkormányzat működési területei, feladatai:**

1.A tanulók érdekeinek képviselete az iskolavezetésben, a nevelőtestületben és az iskolaközösségben.

2.A diákok mindennapi életének megszervezése, az iskola belsőkommunikációs csatornái:

•az iskola aulájában és folyosóin elhelyezett hirdetőtáblák szerkesztése

•a diákok folyamatos tájékoztatása programokról, rendezvényekről és az őket érintő iskolai eseményekről a hirdetések megszervezésével, diákgyűlések alkalmával.

•rendszeres jelenlét iskolánk honlapján

3.A társadalmilag hasznos munkák irányítása:

•papírgyűjtés évente kétszer ősszel és tavasszal

•hasznos elem gyűjtése folyamatosan

ÖKO programhoz kapcsolódóan

•hulladékgyűjtés akciószerűen

–őszi és tavaszi nagytakarítás

4.Kulturális rendezvények segítése:

•iskolai ünnepélyek

•rendezvények, kiállítások, közösségi szabadidős programok szervezése

•Iskolai projektekben való részvétel

* A Fenntarthatósági Témahét szervezése

5.ÖKO programok segítése

•parkosítás, szépítés, madáretetés

•vetélkedők, környezetvédelmi versenyek

•ökocsoport a Diáktanácsban

6.Sportrendezvények, kirándulások, túrák lebonyolítása

Nagyon fontos feladatunk iskolánk különböző hagyományos és új rendezvényeinek megszervezése. A várható programokat minden ősszel rögzítjük munkatervünkbe. Iskolánk különböző szakkörei is javaslatot tehetnek programokra, versenyekre, ezeket is megpróbáljuk lehetőségeinkhez képest támogatni .

Az utóbbi években kiemelt feladatunknak tekintjük a természetvédelmet, illetve iskolai környezetünk tisztábbá, szebbé tételét. Örökbe fogadtuk a városunk határában fekvő kubikgödröket, ahol tanáraink segítségével tanösvényt alakítunk ki. Reméljük, hogy minél több időt eltölthetnek iskolánk diákjai ebben az egyre szépülő környezetben.

Iskolánk udvarát parcellákra osztottuk,és minden területet örökbefogadott egy-egy osztályközösség. Egész évben ők szépítik, zöldítik ezt a minikeretet.

Szervezetünk célja, hogy a diákok hasznosan töltsék el szabadidejüket. Ehhez olyan programokat állítunk össze, amelyhez élményeiket lakóhelyük közvetlen környezetéből meríthetik.

Iskolánk diákönkormányzatának tagja lehet minden diák, aki iskolánkba jár. A diákönkormányzat alapegységei a 4-8. osztály diákjai és bármely diákcsoport, amely minden tagja iskolánkba jár.

Iskolánkban a DÖK működése egyszerű: minden osztály 2 tagot delegálhat az iskola diákparlamentjébe. Ők képviselik osztálytársaikat a havonta két alkalommal megtartott gyűléseken. Ezen felül rendkívüli ülés is összehívható bármikor.( pl. egy-egy program szervezésekor) A diákönkormányzat munkáját az évente megválasztott elnök és helyettese irányítja. Munkájukat segítő tanárok támogatják. Ők az összekötők a diákparlament és a tantestület illetve a szülői munkaközösség között. Diákönkormányzatunk csak a diákoknak köteles beszámolni. Ennek formája az évente megtartott iskolagyűlés.

A diákönkormányzat tagjainak feladata ülésein, hogy megvitassák az aktuális problémákat, megoldást keressenek a képviselők által tolmácsolt problémákra. A másik fontos feladatunk a soron következő programok előkészítése, szervezése. Egy-egy kitalált feladat, esemény megvalósítása rengeteg munkával jár, míg az ötlettől eljutunk a megvalósításig. A munkát felosztjuk egymást között, és a segítő tanárok közreműködésével megvalósítjuk.

Nagyon fontos feladatunk iskolánk különböző hagyományos és új rendezvényeinek megszervezése. A várható programokat minden ősszel rögzítjük munkatervünkbe. Iskolánk különböző szakkörei is javaslatot tehetnek programokra, versenyekre, ezeket is megpróbáljuk lehetőségeinkhez képest támogatni .

Az osztály ÖKO kommandósa a faliújságon ,,zöld lapon” köteles havonta

folyamatosan gyűjteni, hogy ki milyen ,,zöld”programon vett részt, milyen hasznos munkát végzett. Az osztályfőnök ez alapján osztja a az ún. ZÖLD PONTOKAT, melyek minden fent említett ,,zöld” tevékenységért járnak. Év végén ÖKO diploma jár a legaktívabbaknak.

Közösségi terünket,a Kölyök Kuckót, egy hétig használhatja a délelőtti szünetekben az az osztályközösség, amelyik előzőleg valamilyen dök programon első helyezést ért el. Nekik nem kötelező lemenni szünetre, és az emeleten tartózkodó ügyeletes vigyáz rájuk, adja oda a játékokat.

Minden hónap utolsó péntekén bajnokságot szervezünk a Kölyök Kuckó területén.

Minden évben keressük iskolánk Szuperosztályát. 10 hónapon keresztül pontozzuk az osztályok teljesítményét a különböző programokon, papírgyűjtésen, vetélkedőkön. Azt is figyeljük, hogy melyik osztály mennyire teszi tantermét otthonossá. Ez alapján év végén vándorserleggel jutalmazzuk a legjobb 2 csapatot.

Év végén a következő jutalmakat osztjuk még ki:

1. Legzöldebb diák-ÖKODIPLOMA
2. A legaktívabb diákparlamentes
3. Emléklapok a ballagó diákparlamenteseknek
4. Emléklapok a ballagó segítő szülőknek

Diákönkormányzat felnőtt segítője: Purgel Beáta és Krisztinné Radics Judit

Diákönkormányzat gyermek vezetője: választás előtt állunk, vezetőnk elballagott

Témasegítők --- Zöld kommandó: Bari Tiborné

Pontozás: Szappanos Zoltán

Suli tesztje: Tóth Mária

Vetélkedők: Béresné Kotymán Erzsébet

Sportprogramok: Szöginé Kotormán Zsuzsanna

Bulik: Korsósné Pányi Katalin

Kiállítások: Kis Tamás

Kölyök Kuckó bajnokságai: Gyuritsné Suttai Ágnes



programjaink

2019-2020.

SZEPTEMBER

* Szervezési feladatok

        5. évfolyamtól osztályonként 2 képviselő és egy póttag megválasztása

        Ajánlások az éves munkaterv módosítására

DÖK elnökválasztás szervezése

* elem, műanyag gyűjtés szervezése

Zöld Pontok gyűjtés feltételeinek kidolgozása

* SZUPEROSZTÁLY cím – pontozás kidolgozása
* Zöldkommandó szervezése a diákparlamentben környezetvédelmi felelősök megválasztása – plakátkészítő/jeles napok -ÖKO iskola
* Sport és kulturális csoport szervezése a diákparlamentben
* szelektív gyűjtők kihelyezése a tantarmekben
* szeptember 17-22. Mobilitási hét keretében Közlekedési Nap a rendőrség segítségével
* elnökválasztás hirdetése, szervezése: választási bizottság, szept. 13-ig jelenkezés

OKTÓBER

* A diákparlament gyűlése
* SZUPEROSZTÁLY-A MI TERMÜNK október 21-25. terempontozás: ökotudatosság, aktualitások, büszkeségeink, PONTOZÁS
* ISKOLAZÖLDÍTÉS-,,Őszi nagytakarítás”: az osztályonként örökbe fogadott területek ápolása az udvaron, növényültetés a családtagok meghívásával—ZÖLD NAP
* Örökbefogadott részek és virágládák pontozása az Iskolazöldítés után-PONTOZÁS
* október 11. A diákparlament elnökválasztása
* Írd meg sulink csatakiáltását!---pályázat hirdetése az Olimpia jegyében

határidő: április első hete- Föld napján eredményhirdetés

* elemgyűjtés
* Csocsóbajnokság a Kölyök kuckóban(közösségi tér)- utolsó péntek
* Földünkért világnap- lámpionos felvonulás
* október 18. Pályaválasztási nap-egész napos program szervezése a felső tagozatnak

NOVEMBER

* A diákparlament gyűlése
* ÖKO faliújság készítése az állatvédelem keretében-1 plakát osztályonként -5. évfolyam PONTOZÁS
* Mikulás napi teendők szervezése
* November 5. kedd 7.00-16.00- papírgyűjtés PONTOZÁS
* elemgyűjtés
* Töklámpások versenye PONTOZÁS
* Márton napi lámpionos felvonulás –részvétel az alsó tagozat rendezvényén
* Billiárdbajnokság a Kölyök kuckóban(közösségi tér)-utolsó péntek
* Testvériskolánk :Arad

**Határon túl élők projekt indítása, adományok gyűjtése**

DECEMBER

* Adventi koszorú készítése PONTOZÁS
* SZUPEROSZTÁLY-A MI TERMÜNK DECEMBER 2-7. terempontozás: ökotudatosság, aktualitások, büszkeségeink, PONTOZÁS
* adventi gyertyagyújtás-ünnepség hetente-szervezés
* Karácsonyi Bütykölő nap-utolsó napon az újrahasznosítás szellemében
* „Ötösök hete”a legtöbb ötöst összegyűjtött tanuló ajándékutalványt kap a Luca bulira - dec. 1. és 2. hete
* Mikulás napi ajándékozás osztálykeretben
* LUCA BULI megszervezése-közben karácsonyi CSERE-BERE vásár, jégvilág—fotósarok; sakk bajnokság, csocsó bajnokság, billiárdbajnokság, ping-pongbajnokság a Kölyök kuckóban
* karácsonyfa állítása
* adománygyűjtés folytatása

JANUÁR

* A diákparlament gyűlése
* A konyhás néni napja-virágátadás
* Hóemberkészítő verseny
* Farsang előkészítő munkálatainak elindítása
* Kosárlabda bajnokság az osztályok között
* Pingpongbajnokság a Kölyök kuckóban(közösségi tér)-utolsó péntek
* Suli tesztje----játékos műveltségi vetélkedő az Olimpia jegyében az osztályok között megadott szakirodalom alapján--PONTOZÁS

FEBRUÁR

* „Ötösök hete”a legtöbb ötöst összegyűjtött tanuló ajándékutalványt kap a Farsangi bulira - február. 1. és 2. hete
* Nagyik napja—közös főzőcske, mama praktikái, nagyi mesél.
* Farsangi mulatság, vetélkedő PONTOZÁS (csak a vetélkedő)

a buli ideje alatt partiarcok—fotósarok; ,,**játékbarlang”**: kártyabajnokság, rulett, csocsó, billiárd

Sakkbajnokság a Kölyök kuckóban(közösségi tér)-utolsó péntek 5. évfolyam

* DÖK szervezési feladatai:

MÁRCIUS

* DÖK szervezési feladatai:

Diákközgyűlés szervezése

* ISKOLABÁL-szervezés: március 28.
* Csocsóbajnokság a Kölyök kuckóban(közösségi tér)-utolsó péntek
* Korteskedés a diákigazgató-jelöltek mellett
* Diákigazgató-választás
* Éljenek a lányok! Március 8. nőnap-osztálykeretben
* Fenntarthatósági Témahét programjának kidolgozása, szervezése( március 18-22.
* ISKOLAZÖLDÍTÉS-,,Tavaszi nagytakarítás”: az osztályonként örökbe fogadott területek ápolása az udvaron, zöldítési délután családi nap keretében
* Örökbefogadott részek és virágládák pontozása az Iskolazöldítés után-PONTOZÁS
* március 22. VÍZ VILÁGNAPJA ÖKO faliújság készítése -1 plakát osztályonként -6. évfolyam PONTOZÁS

ÁPRILIS

* Föld napja-akadályverseny a Téglagyári Tanösvény területén PONTOZÁS
* április 22. FÖLD NAPJA ÖKO faliújság készítése -1 plakát osztályonként -7. évfolyam-PONTOZÁS
* SZUPEROSZTÁLY-A MI TERMÜNK április 6-8. terempontozás: ökotudatosság, aktualitások, büszkeségeink, PONTOZÁS
* Fordított nap a diákigazgató irányításával: április 1.

5-6. óra tanár-diák meccsek évfolyamonként

* Focibajnokság az osztályok között-pontozás
* SZÖSZ NAP-SZOKATLAN ÖLTÖZKÖDÉS SZABAD  
  Fordított órák: április 1.
* DÖK szervezési feladatai:

- Diákközgyűlés szervezése

- problémagyűjtő lapok begyűjtése, érintettek meghívása a közgyűlésre-Együtt mindannyiunkért! ötletdoboz

* Tavaszi papírgyűjtés PONTOZÁS
* **Erdélybe utazunk! 7. évfolyam majd élménybeszámoló**
* A diákparlament gyűlése

MÁJUS

* DÖK szervezési feladatai:

-**Diákközgyűlés szervezése és lebonyolítása**

* A takarító nénik napja-virágátadás
* Billiárdbajnokság a Kölyök kuckóban(közösségi tér)-utolsó péntek 5.-8. évfolyam

JÚNIUS

* -Környezetvédelmi Világnap -ÖKO faliújság készítése az HULLADÉKOK HASZNOSÍTÁSA keretében-1 plakát osztályonként -8. évfolyam PONTOZÁS
* DÖK szervezési feladatai:

        Az éves munka értékelése

       Javaslatok a következő év tervezéséhez

* Pedagógus nap-virágátadás
* Bolondballagás-a 8. osztályosok búcsúprogramja
* Tanár-diák meccsek
* június 7: DÖK sportnap lebonyolítása a strandon

Diákjaink ötletei és javaslatai–ha megvalósíthatók is-nem nélkülözik

kollegáim rendszeres együttműködését, kitartó segítőkészségét, melyre

feltétlenül számítok.

A fenti munkatervet, eseménynaptárt a diákönkormányzat hagyja jóvá, véglegesíti.